[{"text_idx": "#000000", "text": "La supera decida organo de TEJO estas la Komitato, kiu konsistas el komitatanoj A (nomumitaj de c\u0302iuj Landaj kaj Fakaj Sekcioj de TEJO), komitatanoj B (elektitaj de c\u0302iuj individuaj membroj de TEJO), komitatanoj C (elektitaj de la Junaj Amikoj de Esperanto), komitatanoj C\u0302 (elektitaj de la komitatanoj A kaj B) kaj estraranoj. La Komitato difinas la g\u0302eneralan agadon de TEJO, aprobas bug\u0302eton kaj ekzamenas la financojn de la organizaj\u0302o, decidas pri akcepto kaj eksigo de Landaj Sekcioj kaj Fakaj Sekcioj, kaj elektas Honorajn Membrojn kaj Prezidantojn. La komitatanoj A, B, C kaj C\u0302 elektas ankau\u0306 la Estraron, kontrolas g\u0302in kaj taskas al g\u0302i plenumon de specifaj taskoj. C\u0302iuj estraranoj au\u0306tomate estas ankau\u0306 komitatanoj dum la tuta dau\u0306ro de sia oficperiodo."}, {"text_idx": "#000001", "text": "La Estraro estas la c\u0302efa plenuma organo de TEJO. G\u0302i plenumas la decidojn de la Komitato, prezentas al g\u0302i strategian planon kaj realigplanon, reagadraportojn, financajn raportojn kaj proponon pri bug\u0302eto; g\u0302i decidas pri Internacia Junulara Kongreso, nomumas la redaktorojn de la revuo \u201cKontakto\u201d kaj de aliaj eldonaj\u0302oj, decidas pri kontraktoj kun aliaj organizaj\u0302oj kaj personoj, difinas la internan funkciadon kaj zorgas pri la glata aktivado de la tuta organizaj\u0302o."}, {"text_idx": "#000002", "text": "Pri la plenumado de specifaj taskoj respondecas la Estraro, sed g\u0302i rajtas ankau\u0306 nomumi komisiitojn, kiuj helpas la Estraron kaj la Komitaton. Kelkaj el ili gvidas komisionon kaj interesgrupon \u2013 konstantan laborgrupon pri unu el la c\u0302efaj agadkampoj. La funkciado de la komisionoj kaj interesgrupoj estas kontrolata de la Komitato, kiu povas ankau\u0306 taski al ili plenumon de specifaj taskoj."}, {"text_idx": "#000003", "text": "Krom la lau\u0306statutaj organoj estas ankau\u0306 plentempaj TEJO-volontuloj, kiuj laboras en la Centra Oficejo en Roterdamo. La volontuloj helpas en la administraj taskoj kaj reprezentas la organizaj\u0302on en la kongresoj. Antau\u0306 la eksteraj institucioj TEJO estas reprezentata de la G\u0302enerala Direktoro. Kiel junulara sekcio de Universala Esperanto-Asocio, TEJO havas du reprezentantojn en la Komitatato de UEA (komitatanoj A por TEJO)."}, {"text_idx": "#000004", "text": "Pliajn informojn pri la strukturo de TEJO vi povas trovi en la Statuto de TEJO kaj Reglamentoj de TEJO."}, {"text_idx": "#000005", "text": "Redaktita dum la jaroj de la Estraro de TEJO. Vidu la grafikaj\u0302on en plena grandeco"}, {"text_idx": "#000006", "text": "C\u0302u vi s\u0302atus finance helpi agadon de TEJO? Jen la ebloj!\nKomisionoj estas malfermaj grupoj en kiuj aktivuloj povas labori pri samaj projektoj."}, {"text_idx": "#000007", "text": "C\u0302u vi s\u0302atus finance helpi agadon de TEJO? Jen la ebloj!"}, {"text_idx": "#000008", "text": "Komisionoj estas malfermaj grupoj en kiuj aktivuloj povas labori pri samaj projektoj."}, {"text_idx": "#000011", "text": "Jam tradicie la fonduso Partoprenu IJK-n pretas helpi al membroj de TEJO partopreni la..."}]